Reklamačný poriadok BETORBIX s.r.o., platný od 30.06.2026

Tento reklamačný poriadok sa vzťahuje na výrobky spoločnosti BETORBIX , s.r.o..
Všetky výrobky zakúpené od spoločnosti BETORBIX s.r.o., sú odovzdané kupujúcemu s daňovým dokladom, faktúrou, ktorá slúži , aj ako dodací list, technickým listom, schémou na osadenie a schémou výsadby.
Záručné podmienky:
· spotrebiteľ je povinný pri používaní našich výrobkov a pri ich osádzaní, dodržiavať odporúčania výrobcu, ktoré sú súčasťou technického listu výrobku a riadiť sa schémou osadenia.
· kupujúci svojím podpisom na kópii daňového dokladu  /faktúra, ktorá slúži zároveň ako dodací list/ potvrdzuje, že je oboznámený s nutnosťou riadenia sa pokynov v technickom liste produktu a schémami na osadenie a súhlasí s naším reklamačným poriadkom.
· na uplatnenie práv reklamácie , je odberateľ povinný do 3 pracovných dní, od dodania tovaru, kontaktovať dodávateľa  mailom, alebo telefonicky. Následne je potrebné vypísať reklamačný protokol, ktorý je k dispozícii na internetovej stránke spoločnosti, s podrobným popisom zistenej vady a následne ho odoslať mailom.
Dodávateľ je povinný, kontaktovať odberateľa  do 5 pracovných dní, od dňa doručenia reklamácie.
Po uplatnení reklamácie , si predávajúci vyhradzuje právo , osobne posúdiť vadu výrobku, najneskôr do 20 dní od prijatia reklamácie. Do toho času je kupujúci povinný reklamovaný výrobok v danom stave uchovať, chrániť ho pred poškodením, znehodnotením, či odcudzením.
Ak sa jedná o odstrániteľnú vadu, má kupujúci nárok na bezplatné odstránenie vady, resp. dodatočnú zľavu z kúpnej ceny, ak sa však jedná o vadu, ktorá nebráni používaniu výrobku na pôvodný účel a kupujúci s tým súhlasí. Výška dodatočnej zľavy  sa stanoví podľa rozsahu poškodenia výrobku. 
Pokiaľ by vada bránila pôvodnému používaniu výrobku, má kupujúci nárok na bezplatnú výmenu  výrobku. Výmena tovaru sa uskutoční  v mieste , kde kupujúci tovar zakúpil.
V prípade uznanej reklamácie tovaru, je kupujúci povinný predložiť faktúru, s vyznačeným dátumom predaja. Pokiaľ nebude splnená táto podmienka, nejedná sa o kvalifikovanú reklamáciu a bude sa na ňu prihliadať ako na bezpredmetnú.
Kupujúci nemá právo z dôvodu reklamácie tovaru, alebo uplatnenia nároku na náhradu škody, neplniť úhradu faktúr, v rámci dohodnutých platobných podmienok.
Za už osadený produkt do priestoru, zodpovedá spotrebiteľ.
Uznaná reklamácia , bude kupujúcemu vybavená výlučne dodatočnou zľavou, formou finančného dobropisu, alebo výmenou kus za kus.

Záruka sa nevzťahuje na:
· chyby vzniknuté v dôsledku neprimeraného alebo chybného použitia, neodbornej manipulácie s výrobkom, mechanickým poškodením a na chyby spôsobené kupujúcim, alebo treťou osobou.
· chyby vzniknuté nedodržaním zásad osadenia výrobku, zlyhania podložia, či už sadaním alebo jeho deformáciou
· drobné odlišnosti v odtieňoch farby dodávaného tovaru
· odchýlku vo farebnom odtieni tovaru vzhľadom k tomu, že betón, z ktorého je tovar vyrobený , sa skladá z čisto prírodných materiálov, ako je piesok, cement , voda. V súvislosti s faktormi, pôsobiacimi behom výroby a skladovania takýchto výrobkov, môže v ojedinelých prípadoch dôjsť ku  kolísaniu farebných odtieňov a vzniku tzv. výkvetov. Je to vystúpenie voľného vápna , obsiahnutého v cemente,  na povrch výrobku , alebo železitý výkvet , to je vystúpenie zlúčenín pyritu, z  použitých pieskov, na povrch výrobku. Aj napriek použitiu najpokrokovejších chemických prísad, je technologicky  nemožné zabrániť vzniku , drobných farebných odtieňov. Výkvety môžu byť rôznej farebnej intenzity  a nemajú vplyv na akosť výrobku a jeho úžitkové vlastnosti, preto ich nemožno považovať za vadu.
· chyby vzniknuté znečistením povrchu , pri preprave, osadení, alebo používaní
· chyby spôsobené použitím dezinfekčných prostriedkov, na báze zlúčenín chlóru a inými chemickými látkami, ktoré nie sú určené na ošetrovanie betónových výrobkov
· chyby pri preprave ,ktoré vznikli pri nesprávnom upevnení výrobku, tzv. gurtňovaním
Poučenie:
· vápenné výkvety sú prirodzeným a dočasným javom zrenia betónu a nie sú dôvodom na reklamáciu.
· vstupné suroviny sú čisto prírodné/piesok/, preto sa môže vo výrobkoch vyskytnúť železitý výkvet, ktorý vzhľadom na svoj pôvod, nemôže byť dôvodom na reklamáciu
· na povrchu betónových výrobkov sa môžu objavovať mikrotrhliny – tzv.krakeláž.  Sú viditeľné hlavne na mokrom povrchu a tento jav nemá vplyv na deklarované parametre , životnosť a neovplyvňuje funkčnosť výrobku

Tento reklamačný poriadok je platný od 30.06.2026, do odvolania





